ભરુચના અંકલેશ્વર રેલવે સ્ટેશન નજીક ચાલુ ટ્રેનમાંથી એક યુવકને બહાર ફેંકી દેવાયાની ઘટના સામે આવી હતી. લૂંટના ઇરાદે આવેલા કેટલાક શખ્સોએ મુસાફરી કરી રહેલા યુવક સાથે મારામારી કરી હતી અને આ મારામારી ઉગ્ર થતાં અજાણ્યા શખ્સોએ યુવકને ચાલુ ટ્રેનમાંથી બહાર ફેંકી દીધો હતો. રેલવે પોલીસને આ ઘટનાની જાણ થતા પોલીસે ઇજાગ્રસ્ત યુવકને વહેલી સવારે ભરૂચ સારવાર માટે ખસેડ્યો હતો. સામાન્ય રીતે આ પ્રકારની ઘટના ઉત્તર પ્રદેશમાં જોવા મળતી હોય છે પરંતુ ગુજરાતમાં પણ ચાલુ ટ્રેને કોઈન બહાર ફેંકી દેવાની ઘટનાની જાણ થતા મુસાફરો ચોંકી ઉઠ્યા હતા.